RYANAIR สายการบินแย่ที่สุด 6 ปีซ้อน
เรามักจะได้ยินว่าสายการบินได้รับรางวัลอะไรมากมาย  แต่ถ้าอยู่ๆ สายการบินประกาศว่า “สายการบินเราเป็น สายการบินที่แย่ที่สุดในโลก 6 ปีซ้อน” เราจะรู้สึกอย่างไร?  สายการบิน Ryanair เป็นหนึ่งในสายการบิน low cost airline ที่ใหญ่เป็นอับดับต้นๆ ของโลก ก่อตั้งขึ้นในปี 1984   ปัจจุบันฐานบินหลักของสายการบินอยู่ที่สนามบินดับลิน ประเทศไอร์แลนด์ และถือเป็นสายการบินที่ใหญ่สุดในยุโรป  ด้วยรูปแบบของการให้บริการ แบบ low cost airline คือค่าโดยสารที่ถูกที่สุด แต่หลังจากนั้นสายการบินจะคิดค่าบริการทุกอย่างที่คิดเป็นเงินได้ ไม่ว่าจะเป็นการคิดค่าบริการจองที่นั่ง หรือแม้แต่ค่านำกระเป๋าขึ้นบนเครื่องบิน
30 เม.ย. 2562

RYANAIR สายการบินแย่ที่สุด 6 ปีซ้อน / โดย ลงทุนแมน
เรามักจะได้ยินว่าสายการบินได้รับรางวัลอะไรมากมาย
แต่ถ้าอยู่ๆ สายการบินประกาศว่า “สายการบินเราเป็น สายการบินที่แย่ที่สุดในโลก 6 ปีซ้อน” เราจะรู้สึกอย่างไร?
สายการบิน Ryanair เป็นหนึ่งในสายการบิน low cost airline ที่ใหญ่เป็นอับดับต้นๆ ของโลก ก่อตั้งขึ้นในปี 1984
ปัจจุบันฐานบินหลักของสายการบินอยู่ที่สนามบินดับลิน ประเทศไอร์แลนด์ และถือเป็นสายการบินที่ใหญ่สุดในยุโรป
ด้วยรูปแบบของการให้บริการ แบบ low cost airline คือค่าโดยสารที่ถูกที่สุด แต่หลังจากนั้นสายการบินจะคิดค่าบริการทุกอย่างที่คิดเป็นเงินได้ ไม่ว่าจะเป็นการคิดค่าบริการจองที่นั่ง หรือแม้แต่ค่านำกระเป๋าขึ้นบนเครื่องบิน
จากการสำรวจของ The Guardian ในด้านความพึงพอใจของผู้รับบริการจะพบว่า Ryanair ได้รับความพึงพอใจเพียง 40% เท่านั้น ซึ่งเป็นอันดับสุดท้ายเมื่อเทียบกับสายการบินอื่นๆ
แล้ว Ryanair ประสบปัญหาหรือไม่ ที่ผู้โดยสารต่างไม่พอใจ
คำตอบที่ได้อาจเป็นตรงกันข้าม..
ถึงแม้ว่าสายการบินจะได้ชื่อว่าเป็นสายการบินที่แย่ที่สุด 6 ปีซ้อน แต่ดูเหมือนความแย่เหล่านั้นจะไม่กระทบจำนวนผู้โดยสาร และการใช้บริการของผู้โดยสาร
ยอดผู้โดยสารของ Ryanair
ปี 2016 จำนวนผู้โดยสาร 106.4 ล้านคน
ปี 2017 จำนวนผู้โดยสาร 120.0 ล้านคน
ปี 2018 จำนวนผู้โดยสาร 130.3 ล้านคน
แม้ว่าจำนวนผู้โดยสารของสายการบินจะเพิ่มขึ้นอย่างมีนัยสำคัญ แต่สิ่งหนึ่งที่ดูเหมือนจะไม่เติบโตตามยอดผู้ใช้งานของสายการบินคือ ราคาค่าโดยสารเฉลี่ย
ปี 2016 ราคาค่าโดยสารเฉลี่ย 1,662 บาท
ปี 2017 ราคาค่าโดยสารเฉลี่ย 1,445 บาท
ปี 2018 ราคาค่าโดยสารเฉลี่ย 1,403 บาท
ถึงแม้ตัวเลขผู้โดยสารเพิ่มขึ้น แต่ด้วยตัวเลขค่าบริการเฉลี่ยที่ลดลง จึงส่งผลกระทบโดยตรงต่อกำไรสุทธิของบริษัท
รายได้และกำไรของบริษัท Ryanair
ปี 2016 รายได้ 232,817 ล้านบาท กำไร 55,538 ล้านบาท
ปี 2017 รายได้ 236,807 ล้านบาท กำไร 46,874 ล้านบาท
ปี 2018 รายได้ 254,732 ล้านบาท กำไร 51,658 ล้านบาท
ผลประกอบการของ Ryanair น่าจะเป็นการยืนยันอีกครั้งว่า
คนส่วนใหญ่ยังให้ความสำคัญกับราคา มากกว่าบริการ
หากประโยชน์หลักของการใช้ ได้รับการตอบสนอง ซึ่งสำหรับสายการบิน คือ เดินทางจาก A ไปถึง B อย่างปลอดภัย สายการบินนั้นก็จะมีคนใช้บริการมาก
ในวันที่สายการบินต่างพากันประกวดสายการบินดีเด่น
แต่สำหรับ Ryanair เขาอาจจะบอกว่า เรื่องนั้นไม่ต้องสนใจ ลองจัดประกวดจำนวนผู้โดยสารดูสิ รับรองว่า Ryanair ไม่แพ้ใคร..
----------------------
ติดตามเรื่องหลากหลาย จากผู้เขียนเก่งๆในแอป blockdit
นอกจากนั้น เรายังเขียนเองได้ และสามารถสร้างรายได้ในนี้
โหลดแอปได้ที่ 
สั่งซื้อหนังสือลงทุนแมน 10.0 
ช่วง Pre-order พิเศษ กดรับคูปองส่วนลด 20% (มีจำนวนจำกัด) ได้ที่
Lazada: 
Shopee: 
----------------------
References
-
-
-
-
-
-
-EUR/THB=35.62